હિમાચલ પ્રદેશ સાથે ચૂંટણી પંચે, ગુજરાતની ચૂંટણી તારીખો જાહેર ન કરવા પર જ્યાં એક તરફ કોંગ્રેસે પીએમ મોદી અને ચૂંટણી પંચ પર આરોપ લગાવ્યો છે. ત્યાં જ હવે આ મામલે ગુજરાતના મુખ્યમંત્રી વિજય રૂપાણીએ વળતો પ્રહાર કર્યો છે. અને ચૂંટણી પંચ પર આરોપ મૂક્યો છે. તેમણે આરોપ લગાવ્યો છે કે 2012માં ચૂંટણીમાં કોંગ્રેસની મદદ કરવા માટે ચૂંટણી પંચે એક સાથે ગુજરાત અને હિમાચલ પ્રદેશની ચૂંટણીની જાહેરાત કરી હતી. રુપાણીએ કહ્યું કે 2012માં પીએમ મોદીને કામ કરતા રોકવા માટે ચૂંટણી પંચે કોંગ્રેસના કહેવા પર મોડલ કોડ ઓફ કંડક્ટ લાગુ કર્યો હતો. જેનાથી રાજ્ય સરકાર વિકાસના કામો પૂરા ના કરી શકે. ઉલ્લેખનીય છે કે તે વખતના ચૂંટણી પંચના અધ્યક્ષ વીએસ સંપથે 3 ઓક્ટોબરના રોજ ગુજરાત અને હિમાચલ પ્રદેશમાં સાથે ચૂંટણી કરવાની જાહેરાત કરી હતી. રૂપાણીએ કહ્યું કે તે વખતે આદર્શ આચાર સંહિતા 83 દિવસો સુધી ચાલ્યા હતા.